section_heading: Povijest
paragraph_text: Klub je osnovan 1910. godine pod imenom NK Zmaj i bio je prvi nogometni klub u Zadru.<ref> Ime Zmaj je dobio u počast zadarskom nadbiskupu Vicku Zmajeviću koji je bio 1726. godine utemeljitelj Arbanasa, 1910. multikulturalno mjesto u kojem su mirno živjeli zajedno ljudi koji su imali albanske, talijanske i hrvatske korijene. U svojim počecima je djelovao kao nogometna sekcija Hrvatskog sokola u Zadru no samo je godinu dana kasnije počeo djelovati pod novim imenom Società Bersaglieri Borgo Erizzo, koja je tad bilo glavno kulturno-rekreacijsko društvo u mjestu Arbanasi. Pod novim imenom je klub 1912. godine ostvario svoj najuvjerljiviji uspijeh u povijesti, kad je pobjedio nogometno prvenstvo kraljevine Dalmacije.<ref><ref><ref> Tridesetih godina klub djeluje pod imenom Unione Sportiva Borgo Erizzo, i skoro se kvalificira u talijanska državna natjecanja kroz dobre igre u lokalnom zadarskom prvenstvu.<ref> Najboli igrači tog doba su bili Pallaoro e Toparelli. Nakon okončanja Drugoga svjetskog rata 1946. utemeljen je Nogometni aktiv Arbanasi, kao odjel u Fiskulturnome Društvu Zadar. Klub je stoga od 1946. počeo nositi ime mjesta Arbanasi. 1. studenog 1949. osnovano je i Gimnastičko Društvo Arbanasi i vlasti njemu priključuju i NA Arbanasi. Poslije promjene ustrojenja sportskih društava u državi, 27. veljače 1952. godine NK Arbanasi postaje nogometni klub. Već sljedeće sezone seniorski sastav ostvario je najveći uspjeh toga uzrasta u povijesti kluba - osvojili su Kup Dalmacije savladavši u završnici drugi sastav splitskoga Hajduka. Igrači su tada bili: Vice Mazija, Ivo Herenda, Ivo Ante Matulović, Josip Đošo Petani, Josip Ličan Dadić, Mate Maći Petani, Mario Rio Nikpalj, Anđelo Mazija, Ante Pavelić Morović, Đuro Nikpalj i Josip Beži Mazija. Vodio ih je trener Josip Bepi Morović.